Алгоритъм за дезинфекция на критични точки на територията на СУ „Никола Войводов“ гр. Враца в условията на епидемично разпространение на COVID-19

Алгоритъмът включва следните основни направления:
1. Избор на дезинфектант
1.2. Необходимо е да се избере дезинфектант, ефективен по отношение на вируса. Не търсете изписването на името COVID-19 на етикета! Достатъчно е в областта на употреба на дезинфектанта, описана на етиката, да е вписано вирусоцидно действие или частично вирусоцидно (вируси с обвивка) действие.
1.3. Препоръчително е да се избере дезинфектант, постигащ ефективност при по-кратко време на въздействие (до 15 минути)
2. Установяване на критични точки и кратност на обработките.
[bookmark: _GoBack]2.1. Определените за територията на училището критични точки подлежат на ежедневна двукратна дезинфекция (преди началото и след приключване на работния ден). Това са всички повърхности, свързани с голям трафик на хора, както и често докосваните повърхности (подове в училища, бюра, чинове, дръжки на врати, прозорци, пособия използвани в учебно възпитателния процес, ключове за осветление, парапети, стационарни телефони и апарати, сензорни екрани, тоалетни чинии, мивки, кранове и много други често докосвани с ръцете повърхности, в зависимост от спецификата на всеки обект/работно място.)
3. Начини на приложение на дезинфектантите. 
Дезинфектантите могат да бъдат готови за употреба, които директно се нанасят върху повърхностите или концентрати, които трябва да се разредят с вода преди употреба.
3.1. Малки повърхности (дръжки, бутони, клавиатури, бюра и др.)
3.1.1. Препоръчително е използването на алкохолни дезинфектанти под формата на спрей, които са готови за употреба.
3.1.2. Повърхностите директно се опръскват със спрея или се обтриват с чиста кърпа, предварително напоени с дезинфектанта.
3.1.3. Задължително условие е цялата повърхност да бъде напълно омокрена с дезинфектанта.
3.1.4. Третираната повърхност се оставя да изсъхне.
Важно: С алкохолни дезинфектанти не трябва да се обработват големи повърхности (над 2 m2 ), тъй като са запалими. Поради същата причина не трябва да се използват в близост до източници на запалване и не трябва да се пръскат електрически панели или уреди, включени в електрическата мрежа!
3.1.5. Малките повърхности могат да се третират по описаните начини и с други дезинфектанти, съдържащи различни от алкохол активни вещества.
3.1.6. Малките повърхности могат да се обтриват и с дезинфекциращи мокри кърпи, като използваните дезинфекциращи кърпи се събират и изхвърлят по безопасен начин.
3.2. Големи повърхности (стени, подове, работни плотове и др.):
3.2.1. Дезинфектантите, предназначени за големи повърхности, най-често са под формата на концентрат, който преди употреба трябва да се разреди с вода.
3.2.2. От етикета на дезинфектанта се избира концентрация на работния разтвор.
3.2.3. Работните разтвори се изготвят с хладка вода, освен ако на етикета изрично не е посочена определена температура.
3.2.4. Обработката се извършва чрез забърсване с парцал, моп, кърпа, напоени с работния разтвор на дезинфектанта и чрез разпръскване.
3.2.5. Стриктно трябва да се спазват посочените на етикета разходна норма и време на въздействие.
3.2.6. Стриктно трябва да се спазват специфичните изисквания, ако има посочени върху етикета на дезинфектанта, за необходимост от проветряване и последващо забърсване при необходимост.
3.3. Техники за нанасяне на дезинфектантите при обработка на големи повърхности:
3.3.1. Дезинфекция чрез забърсване с парцал, моп/кърпа:
3.3.1.1. Препоръчва се използването на парцала/мопа, предварително напоени с дизенфекционен разтвор. 
3.3.1.2. Използваните кърпи и мопове, при всички случаи, подлежат на обеззаразяване след работа с тях, като се накисват в работен разтвор на дезинфектант в най-високата концентрация, посочена на етикета за съответното време на въздействие, след което се изпират и се оставят да изсъхнат. Парцалите, моповете и кърпите подлежат на периодична подмяна.
3.3.1.3. Санитарните помещения се почистват след всяко междучасие – първо с вода и почистващ препарат, след което с дезинфекционен разтвор. Вечер след приключване на учебните часове – основно почистване и дезинфекциране на врати, брави, ключове за осветление, батерии на мивките,
3.3.2. Дезинфекция чрез опръскване.
3.3.2.1. Може да се осъществи чрез ръчни, гръбни пръскачки, моторни пръскачки или автоматични системи за „суха мъгла“.
4. Допълнителни изисквания
4.1. Помощният персонал стриктно следи за наличие на измиващи препарати и дезинфектант за ръце в тоалетните и мивките по етажите. 
4.2. Трябва да се осигури регулярно изхвърляне на боклука.
4.3. Персоналът, отговарящ и поддържащ санитарно-хигиенното състояние на сградата на училището, трябва да бъде снабден и да използва лични предпазни средства.
4.4. Личните предпазни средства се отстраняват внимателно. 
4.5. Личните предпазни средства, които не са за еднократна употреба, като очила, шлем, ръкавици, подлежат на дезинфекция чрез накисване или забърсване.
4.6. Личните предпазни средства за еднократна употреба се изхвърлят безопасно на определените за това места.
4.7. След сваляне на личните предпазни средства (маски, ръкавици, престилка и/или др.) ръцете задължително се измиват с вода и сапун или се дезинфекцират с алкохолен продукт.

*Алгоритъмът е утвърден със заповед на директора на училището.


